钦定古今图书集成/明伦汇编/人事典/第006卷 > 《释名》 > 《释形体》
## 钦定古今图书集成/明伦汇编/人事典/第006卷 > 《释名》 > 《释形体》

人，仁也，仁，生物也。故《易》曰：“立人之道曰仁与义。”
体，第也。骨肉毛血，表里大小，相次第也。

躯，区也。是众名之大总若区域也。

形有形像之异也。

身伸也。可屈伸也。

毛，貌也，冒也。在表所以别形貌，且以自覆冒也。
《皮》，被也。被，覆体也。

肤，布也，布在表也。

肌，懻也。肤幕，坚懻也。

“骨滑也。”骨坚而滑也。

胑，枝也。似木之枝格也。

肉柔也。

筋。力也。肉中之力。气之元也。靳固于身形也。

膜，幕也。幕络一体也。

血濊也。出于肉流而濊濊也。

脓，𬪩也。《汁𬪩》厚也。

汁，涕也。涕，涕而出也。

津进也。汁进出也。

泽也。有润泽也。
汗𣵡也。出在于表。𣵡𣵡然也。
髓遗也。遗也。
发，拔也。拔擢而出也。

鬓，峻也。所生高峻也。

髦，冒也，覆冒头颈也。

眉媚也。有娬媚也。
头独也。于体高而独也。

《首》，始也。

《面漫》也。

额，鄂也。有垠，鄂也。故幽州人则谓之“鄂”也。

角者生于额角也。

頞，鞍也。偃折如鞍也。

目默也。默而内识也。

眼限也。瞳子限限而出也。

睫：插接也。插于眼。而相接也。
瞳子。瞳重也。肤幕。相裹重也。子、小称也。主谓其精明
者也。或曰眸子。眸冒也。相裹冒也。

鼻嘒也。出气。嘒嘒也。

口空也。

颊，夹也，两旁称也。亦取挟敛食物也。

舌泄也。舒泄所当言也。

齿，始也。少长之别，始乎此也。以齿食多者长也。食少
者幼也。

《颐》，养也。动于下，止于上，上下咀物，以养人也。“牙”，摅牙
也，随形言之也。

《辅车》其骨强。所以辅持口也。或曰牙车，牙所载也。或
曰颔，颔含也。口含物之车也。或曰颊车，亦所以载物
也。或曰车。鼠之食积于颊，人食似之，故取名也。
凡系于车，皆取在下载上物也。

耳，耏也。耳有一体，属著两边，耏耏然也。

唇缘也。口之缘也。

吻，免也，入之则碎，出则免也。又取抆也，漱唾所出，恒
加抆拭，因以为名也。

舌卷也。可以卷制食物，使不落也。《鼻下》曰“立人。”取立
于鼻下，狭而长，似人立也。

《口上》曰髭。髭，姿也，为姿容之美也。

口下曰“承浆。”浆，水也。

《颐下》曰须。须，秀也。物成乃秀，人成而须生也。亦取须
体干长而后生也。

在颊耳旁曰“髯。”随口动摇，髯髯然也。

其上连发曰鬓。鬓，滨也；滨，崖也，为面颊之崖岸也。
鬓曲头曰距。距，拒也，言其曲似拒也。

咽：咽物也。

在颐缨理之中也。青徐谓之“脰”，物投其中，受而下
之也。又谓之“嗌。”气所流通，厄要之处也。

胡，互也。在咽下垂，能敛互物也。

“胸”犹。也。气所冲也。
臆。犹抑也。抑。气所塞也。

膺，壅也。气所壅塞也。

“腹”，复也，富也。肠胃之属，以自裹盛复于外，复之其中
多品，似富者也。

心，纤也。所识纤微，无物不贯其心也。

肝干也。五行属木。故其体状有枝干也。凡物以大为
干也。

肺，㪍也，言其气㪍郁也。
脾，裨也，在胃下，裨助胃气，主化谷也。

肾引也。肾属水。主引水气，灌注诸脉也。

胃，围也，围受食物也。

肠畅也。通畅胃气。去滓秽也。

脐。剂也。肠端之所限剂也。

胞。也。空虚之言也。主以虚承水汋也。或曰膀胱。
言其体短而横广也。

自脐以下曰水。腹小，汋所聚也。又曰：“少腹。”少，小也，比
于脐以上为小也。

阴，荫也。言所在荫翳也。

胁。挟也。在两旁。臂所挟也。

肋，勒也。检勒五脏也。

膈，塞也。塞上下，使气与谷不相乱也。

腋，绎也。言可张翕寻绎也。

肩，坚也。甲，阖也，与胸胁皆相会，阖也。

臂，裨也，在旁曰“裨”也。

肘。注也。可隐注也。

腕，宛也。言可宛屈也。

掌，言可以排掌也。

手须也。事业之所须也。

《节》，有限节也。

爪，绍也。觔极为爪，绍续指端也。

《背》，倍也。在后称也。

脊，积也，积续骨节，终上下也。

尾，微也。承脊之末，稍微杀也。

腰，约也。在体之中，约结而小也。

髋，缓也。其腋皮厚而缓也。

臀，殿也，高厚有殿遌也。
尻，廖也，尻所在，廖，牢深也。枢，机也，要髀股动摇如枢
机也。

髀，卑也，在下称也。

“股”，固也，为强固也。

膝。伸也。可屈伸也。

脚却也。以其坐时却在后也。

胫，茎也。直而长，似物茎也。

膝头曰膊。膊，围也，因形团圜而名之也。

或曰：“蹁，蹁扁也，亦因形而名之也。”

足，续也。言续胫也。

“趾”，止也。言行一进一止也。

蹄底也。

足底也。

踝，确也，居足两旁，硗确然也，亦因其形踝踝然也。
足后曰跟，在下旁著地，一体任之，象木根也。

踵，锺也。锺，聚也。上体之所钟聚也。